|  |
| --- |
| **GRAAD 10 AFRIKAANS EERSTE ADDISIONELE TAAL JUNIE 2018**  |
| **VRAESTEL 2** |
| **TYD: 2 uur** **PUNTE: 70****\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
| **INSTRUKSIES:** |
| **AFDELING A**: **KORTVERHALE****VRAAG 1 en VRAAG 2 (35)****AFDELING B**: **POëSIE (GEDIGTE)** **VRAAG 3 en VRAAG 4 (35)**1. Lees die instruksies by al die vrae.
2. Nommer die antwoorde korrek volgens die nommeringstelsel wat in hierdie

vraestel gebruik is.1. Laat ’n reël oop na elke antwoord.
2. Skryf netjies en leesbaar.
3. Alle voorspoed!
 |

**AFDELING: KORTVERHALE**

**VRAAG 1: All is fair in love and war Jan van Tonder**

**Lees die uittreksesl en beantwoord die vrae:**

|  |
| --- |
| Toe hy Helena die eerste keer gesien het, het Edwill besluit hy gaan alles in sy vermoë doen om haar hart te wen.  En toe hy agtergekom het wie haar ou is, het hy geweet hy het nie ’n kat se kans nie. “ Dit voel asof ek voor die afskop al verloor het,” het Edwill moedeloos by sy suster  gekla. Lita het simpatiek na hom gekyk. “Wie is die meisie?” “Helena.” |

|  |  |  |
| --- | --- | --- |
| 1.1 | Verduidelik waarom die titel van die verhaal ’n interteks is? | (1) |
| 1.2. | Waar het Edwill vir Helena vir die eerste keer gesien? | (1) |
| 1.3 | Noem **TWEE** redes waarom Edwill oortuig was dat hy nie ’n kat se kans teen Waldemar gehad het nie? | (2) |
| 1.4 | Helena se naam is ook ’n voorbeeld van intertekstualiteit. Verduidelik. | (1) |
| 1.5 | Wat beteken die naam “Helen”? | (1) |
| 1.6 | Watter plan het Edwill gehad om vir Helena van Waldemar af te rokkel? | (1) |
| 1.7 | Stem jy saam met die volgende stelling. **Ja of Nee**. Gee ’n rede vir jou antwoord. |  |
|  | Lita was ’n strateeg. | (1) |
| 1.8 | Verduidelik wat die volgende uitdrukking beteken. |  |
|  | “Ons het die Achilleshiel in hul verhouding.” | (1) |
| Edwill weet hy het die stad met die hulp van Waldemar (en ’n klompie digters) ingeneem. Wel, half en half. Want Helena is, sonder dat iemand anders daarvan weet, Waldemar én Edwill se meisie. |

|  |  |  |
| --- | --- | --- |
| 1.9.1 | Waarna verwys die “stad” konnotatief? | (1) |
| 1.9.2 | Op watter plekke was Helana onderskeidelik Waldemar en Edwill se meisie? Noem die **TWEE** plekke. | (2) |
| 1.9.3 | Wat het Edwill graag in die skoolgange gedoen om Helena se guns te wen? | (1) |
| “ Dis tyd vir die *coup de grâce.”* Sê Lita toe Edwill weer verslag doen. “Vir wat?”“ Die *coup de grâce.* Mens spreek dit uit: ‘koe de ghraas’. Genadeslag, dis wat dit is, die doodskoot. |

|  |  |  |
| --- | --- | --- |
| 1.10 | Waarom word daar na die doodskoot as ’n “genadeslag” verwys? | (1) |
| 1.11 | Wat moes Edwill doen om die genadeslag aan Waldemar toe te dien? | (1) |
| 1.12 | Edwill het geweet dat hy nou vuil so speel om Helena se guns te wen. Watter woorde het hy gebruik om sy dade te regverdig? | (1) |
| 1.13 | Was Edwill se *coup de grâce* suksesvol*?* **Ja of Nee***.* Gee ’n rede vir jou antwoord. | (1) |
| 1.14 | Edwill is die protagonis van hierdie verhaal. Tog is hy die een wat die stryd verloor.  |  |
| 1.14.1 | As watter tipe held kan ons hom dus beskryf?Gee slegs **EEN** woord as antwoord. | (1) |
|  | **[18]** |  |

**VRAAG 2: DIE KRIEKETKOLF Erns Grundling**

**Lees die uittreksel en beantwoord die vrae:**

|  |
| --- |
| “HOWZA-A-A-AAT?!!!” weerklink dit rondom die Hoërskool Otto van Staden se B-veld. Al die veldwerkers se arms strek hemelwaarts – selfs die wat op die grens staan en skaars kon sien wat op die kolfblad gebeur.’n *Mexican wave* op *pause*. |

|  |  |  |
| --- | --- | --- |
| 2.1 | Watter tipe verteller kry ons in hierdie verhaal? | (1) |
| 2.2 | Waarom is hierdie tipe verteller funksioneel? | (1) |
| 2.3 | Beskryf die stemming in bostaande uittreksel. | (1) |
| “*Anyway*, ons raak agter met die *run rate.* Slaan die kort balle grens toe*.”**“Shot,* ek maak so*.”*Hulle vuiste slaan liggies teen mekaar.*“Hei,* ek *check* jou pa is hier.”Okkert kyk verbaas pawiljoen se kant toe. Hy kan nie glo wat hy sien nie. |

|  |  |  |
| --- | --- | --- |
| 2.4 | Waarom kan ons sê dat Okkert en Marius tipiese tieners is? Noem **TWEE**dinge volgens die uittreksel. | (2) |
| 2.5 | Wat is dit wat Okkert “sien”? Beskryf dit. | (1) |
| 2.6 | Waarom ervaar Okkert innerlike konflik as gevolg van sy pa se teenwoordigheid by die krieketveld? | (1) |
| 2.7 | Sou jy sê dat Okkert se pa spoggerig is? **Ja of Nee**. Gee ’n rede vir jou antwoord. | (1) |
| 2.8 | Waarom kon Okkert se pa nie vir Suid-Afrika in krieket verteenwoordig nie. Verwys na **TWEE** insidente. | (1) |
|  “Onthou, Okkert, jy het my gene.” Sê sy pa altyd vir hom. |

|  |  |  |
| --- | --- | --- |
| 2.9 | Sou jy sê dat bostaande stelling **WAAR** of **ONWAAR** is. Gee ’n rede vir jou antwoord. | (1) |
| Vandat Okkert kan onthou was krieket deel van sy lewe. Een van sy eerste speelgoed was ’n geel plastiek krieketkolf. |

|  |  |  |
| --- | --- | --- |
| 2.10.1 | Waar het sy pa hom geleer krieket speel toe hy jonger was? | (1) |
| 2.10.2 | Hoe help sy pa hom met sy krieket noudat hy op hoërskool is? | (1) |
| 2.10.3 | Wat, volgens jou, simboliseer die kleur geel van die “**geel plastiek krieketkolf** ” in hierdie verhaal? | (1) |
| 2.11 | Waarom was Graad 10 vir Okkert ’n groot aanpassing. Noem slegs **EEN** feit. | (1) |
| Die adrenalien pomp deur Okkert se are. Hy het 44 lopies.  |

|  |  |  |
| --- | --- | --- |
| 2.12 | Hoeveel lopies het Okkert gekort om sy pa tevrede te stel? | (1) |
| 2.13 | Wat sou sy beloning wees indien hy aan sy pa se wens voldoen? Noem **EEN** feit oor die beloning. | (1) |

|  |
| --- |
| Op die grond, tussen die repe geskenkpapier, lê ’n hokkiestok. |

|  |  |  |
| --- | --- | --- |
| 2.14 | Wat, volgens die verhaal, simboliseer die hokkiestok vir Okkert? | (1) |
|  | **[17]** |  |
|  | **TOTAAL: AFDELING A: 35 PUNTE** |  |

**AFDELING B**

Albei vrae moet beantwoord word.

**VRAAG 3**

Lees die onderstaande gedig noukeurig deur en beantwoord dan die vrae wat daarop volg.

**KINDERS VAN DIE WIND KOOS DU PLESSIS**

|  |  |
| --- | --- |
|  | **Kinders van die wind** |
| 1 | Ek ken ‘n ou, ou liedjie |
| 2 | van lewenswel en –wee; |
| 3 | van lank vergane skepe in |
| 4 | die kelders van die see. |
|  |  |
| 5 | Die woorde is vergete |
| 6 | en tog, die deuntjie draal -  |
| 7 | soos vaag-bekende grepies uit |
| 8 | ‘n baie ou verhaal... |
|  |  |
| 9 | Van swerwers sonder rigting |
| 10 | van soekers wat nooit vind... |
| 11 | En eindelik was almal maar |
| 12 | net kinders van die wind. |
|  |  |
| 13 | Gesigte, drome, name |
| 14 | Is deur die wind verwaai; |
| 15 | en waarheen ál die woorde is, |
| 16 | sou net ‘n kind kon raai. |
|  |  |
| 17 | Swerwers sonder rigting; |
| 18 | soekers wat nooit vind... |
| 19 | En eindelik was almal maar |
| 20 | kinders van die wind. |

|  |  |  |
| --- | --- | --- |
| 3.1 | Watter tipe spreker kry ons in hierdie gedig? | (1) |
| 3.2 | Waarom word die woord “ou” in reël 2 herhaal? | (1) |
| 3.3 | Wat is die funksie van alliterasie en assonansie in hierdie gedig? | (1) |
| 3.4 | Kies die korrekte woord tussen hakies om die sin te voltooi. |  |
|  | Die gedig ’s ’n **(epiese/liriese**) gedig. | (1) |
| 3.5 | Haal **EEN** reël aan wat na die mooi en slegte kant van die lewe verwys. | (1) |
| 3.6 | Kies die korrekte woord om die sin te voltooi. |  |
|  | Die reël: **“ die kelders van die see**” is ’n voorbeeld van ... |  |
|  | 1. personifikase.
 |  |
|  | 1. metafoor
 |  |
|  | 1. vergelyking
 |  |
|  | 1. enjambement
 | (1) |
|  |  |  |
| 3.7 | Wat impliseer die woord “**vergete**” in reël 5? | (1) |
| 3.8 | Haal **DRIE OPEENVOLGENDE WOORDE** aan wat sê dat die spreker slegs gedeeltes van die verhaal kan oproep. | (1) |
| 3.9 | Na watter verhaal verwys die spreker in reël **8**?  |  |
|  | **Begin so**: Dit verwys na die mens se ................ | (1) |
| 3.10 | Watter tipe eindrym kry ons in strofe **3**? | (1) |
| 3.11 | Noem **DRIE** dinge wat deur die wind verwaai word. (Strofe 3) | (3) |
| 3.12 | Haal ’n voorbeeld van beginrym aan. Onderstreep die woorde wat aan die begin rym. | (1) |
| 3.13 | Wat is die funksie van ellips in hierdie gedig? | (1) |
| 3.14 | Haal **EEN** woord aan wat sê dat die gedig die hele mensdom aanspreek. | (1) |
| 3.15 | Wat is die universele tema van die gedig? | (1) |
|  | **[17]** |  |

**VRAAG 4**

Lees die onderstaande gedig noukeurig deur en beantwoord dan die vrae wat daarop volg.

|  |  |
| --- | --- |
|  | **Martha Ronelda S. Kamfer**  |
| 1 | my ma se naam is Martha as |
| 2 |  iemand my eendag vra hoe baie ek |
| 3 | haar liefhet sal ek net sê dat toe |
| 4 | ek vier jaar oud was het ek saam |
| 5 | met haar in die donker trug huis toe |
| 6 | gestap van ‘n biduur af waar my |
| 7 | pa gewag het om haar te slaan |
| 8 | sodra sy instap my ma het altyd |
| 9 | vinnig gestap huis toe na haar |
| 10 | ander kinders en man toe |
| 11 | ek moes sukkel om by te bly |
| 12 | toe skielik toe begin ek te huil |
|  |  |
| 13 | alleen in die donker omdat al my |
| 14 | liefde vir haar niks beteken nie |
|  |  |
| 4.1 | In watter ander bekende teks kom die naam Martha ook voor? | (1) |
| 4.2 | Die woord “**my**” in reël een staan aan die begin van die reël maar dit word in kleinletters geskryf. Wat impliseer dit?  | (1) |
| 4.3 | Waarom herhaal die spreekster haar ma se naam in die gedig? | (1) |
| 4.4 | Wat is die funksie van die herhaling van die persoonlike voornaamwoorde: “**ek**” en “**my**” in hierdie gedig? | (1) |
| 4.5 | Watter emosie woord deur die woord “**donker**” in hierdie gedig geïmpliseer? | (1) |
| 4.6 | Hoe verdedig die spreekster haar hulpeloosheid om haar ma teen haar pa te beskerm? | (1) |
| 4.7 | Kies die korrekte antwoord om die sin te voltooi. |  |
|  | In **reël 2** staan die woord **ek** aan die einde van die reël, dit is ’n voorbeeld van... |  |
|  | 1. Voorplasing
 |  |
|  | 1. Agterplasing
 |  |
|  | 1. Alleenplasing
 |  |
|  | 1. Inkeping
 | (1) |
| 4.8 | Haal **EE**N woord aan wat sê dat haar ma godsdienstig was. | (1) |
| 4.9 | Haal **VIER OPEENVOLGENDE** woorde aan wat sê dat haar pa haar ma fisies aangerand het. | (1) |
| 4.10 | Sê in jou eie woorde wat die funksie van enjambement in hierdie gedig is? | (1) |
| 4.11 | Die tweede strofe bestaan uit **2** reëls. Wat noem ons so ’n strofe? | (1) |
| 4.12 | Watter woord dui op ’n wending of verandering in die gedig? | (1) |
| 4.13 | Watter woord sê vir ons dat die kind ontsteld was oor haar pa se optrede. Haal die woord aan. | (1) |
| 4.14 | Sê in jou eie woorde waarom haar ma moontlik vinnig huis toe geloop het? | (1) |
| 4.15 | Stem jy saam met die volgende stelling? **Ja of Nee**. Gee ’n rede vir jou antwoord volgend die gedig. |  |
|  | Die spreekster was die enigste kind in die huis toe haar pa haar ma aanrand? | (1) |
| 4.16 | Waarom dink jy moes die spreekster sukkel om by te bly, volgens versreël **11**? | (1) |
| 4.17 | Kies die korrekte antwoord tussen hakies.Die digter gebruik die woord “trug” in plaas van “terug” in reël 5. Ons noem hierdie stylfiguur (**elisie/ellips**). | (1) |
| 4.18 | Watter woorde in die gedig sê vir ons dat die spreekster magteloos was teen die geweld in hul huis? “ Haal die woorde aan. | (1) |
|  | **[18]** |  |
|  | **TOTAAL: AFDELING A: 35 PUNTE** |  |
|  | **GROOTTOTAAL: 70 PUNTE** |  |